SET ปิดลบ 0.37 จุด หลังสหรัฐฯ-แคนาดาเจรจาการค้าไร้ข้อสรุป มูลค่าซื้อขายบางเบา 3.7หมื่นลบ.
SET ปิดลบ 0.37 จุด หลังสหรัฐฯ-แคนาดาเจรจาการค้าไร้ข้อสรุป มูลค่าซื้อขายบางเบา 3.7หมื่นลบ. โดยดัชนีปิดตลาดวันนี้ ที่ระดับ 1,721.21 จุด ลบ 0.37 จุด หรือ 0.02% มูลค่าการซื้อขาย 3.7 หมื่นล้านบาท
3 ก.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,721.21 จุด ลบ 0.37 จุด หรือ 0.02% มูลค่าการซื้อขาย 3.7 หมื่นล้านบาท
10 หุ้นกดดัชนีวันนี้

ด้าน นายประกิต สิริวัฒนเกตุ ผู้อำนวยการฝ่ายวิเคราะห์หลักทรัพย์ บล.กสิกรไทย เปิดเผยว่า ตลาดหุ้นไทยวันนี้เงียบ ๆ วอลุ่มเทรดโดยรวมเบาบาง ได้รับ Sentiment ลบจากต่างประเทศกดดัน จากเรื่องการเจรจาการค้าระหว่างสหรัฐฯ และแคนาดาที่ยังไม่ได้ข้อสรุป อีกทั้งใกล้ระยะเวลาสิ้นสุดการประชาพิจารณ์ (Public Hearing) จากภาคส่วนต่าง ๆ ของสหรัฐ เข้าไปทุกที แต่ก็คาดว่าประธานาธิบดีสหรัฐ นายโดนัลด์ ทรัมป์ คงจะเรียกเก็บภาษีนำเข้าสินค้าจากจีนในลักษณะทยอยเก็บเป็นก้อน ๆ ไม่เก็บทีเดียว 2 แสนล้านดอลลาร์สหรัฐฯ
สำหรับบ้านเราหลังจากที่ตัวเลขเงินเฟ้อสูงสุดในรอบ 4 ปี ทำให้คาดว่าจะมีการปรับขึ้นอัตราดอกเบี้ยในต้นปีหน้า ซึ่งการปรับขึ้นอัตราดอกเบี้ยก็จะเป็นบวกต่อกลุ่มแบงก์
ส่วนแนวโน้มการลงทุนในวันพรุ่งนี้ (4 ก.ย.) นายประกิต กล่าวว่า ตลาดฯคงจะซึมในกรอบ 1,715 – 1,725 จุด พร้อมให้ติดตามการเจรจาการค้าระหว่างสหรัฐฯ และแคนาดา ในวันที่ 5 ก.ย.นี้
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BEAUTY มูลค่าการซื้อขาย 2,585.98 ล้านบาท ปิดที่ 10.80 บาท ลดลง 0.50 บาท
CPALL มูลค่าการซื้อขาย 2,090.18 ล้านบาท ปิดที่ 67.75 บาท เพิ่มขึ้น 0.25 บาท
PTT มูลค่าการซื้อขาย 1,973.21 ล้านบาท ปิดที่ 52.75 บาท เพิ่มขึ้น 0.25 บาท
IVL มูลค่าการซื้อขาย 1,077.30 ล้านบาท ปิดที่ 59.25 บาท ลดลง 0.75 บาท
SCB มูลค่าการซื้อขาย 970.30 ล้านบาท ปิดที่ 146.50 บาท ลดลง 1.50 บาท
 
ตลาดหุ้นต่างประเทศ
